逍遙公韋敻，字敬遠。京兆杜陵人，京兆韋氏東眷逍遙公房之祖也。父旭。幽州刺史。敻性簡約，澹於名利。弱冠，辟雍州從事。旋去職。朝廷凡十辟，敻皆不應。宇文泰聞而慕之，備禮辟敻，卒不能屈。敻居自宅，足不出戶。周明帝與敻尺素往來，帝甚悅，敕日給河東酒一斗。及南朝周弘正來使，與敻相惜。周武帝命敻論儒釋道三教優劣，敻作《三教序》答之。敻少時多著作，及老而削之。其文傳世者鮮。嘗戒其諸子，命薄葬。宣政元年二月，卒於家，年七十七。初，敻子瓘卒於任，家人咸泣之，敻獨不然，謂「死生命也，去來常事，亦何足悲！」。其通達若此。